Mia, Mia !! Word nou bietjie wakker …
Ek het gehoor jou Ouma vertel sy moet bietjie loer na jou boekrak…sy’t glo hierdie naweek in die Rapport gelees daar is weer nuwe kinderboeke..
Sy’t ook vertel sy raak nou vreeslik haastig , jy moet nou begin sit , dan gaan julle twee begin boekeloer.. Ouma het jou boeke gecolage ..om almal in te pas op hierdie bladsy.
Aaaa! Jy’s wakker.
Hallou Ouma se liefiekind. Een van die dae gaan daardie onderste 2 tande begin deurkruip. Mamma het vir my jou eerste tandeborsel gewys, tog te fraai met al daardie knoppies. Ek wonder so suutjies of jy jou mond so geneë gaan oopmaak.
Ouma en Oupa voel deesdae knieserig..amper soos jy en jou nuwe tande in die kaste voel… knieserig. Dit is darem so lekker woord. Ons twee gaan darem lekker woorde leer. Woordeskat – kosbaar , daarsonder kan ons nie gesels nie.
Ek wonder wat sal jou eerste woord wees , dalk iets soos ..”suig Mia , suig..!!” en Mia spoeg daai prop dat hy doer trek- en Ouma neem jou nie kwalik nie.. al is die proppe nou in al die kleure van die reënboog, dit smaak na niks. Moenie dink Ouma het nie gesien hoe vervies jy jou nie..daardie armpies stokstyf reguit, ogies woolies se koffiebeker blou ! Hulle (dit is nou jou Ma en Pa) hulle moet net so soet stropie aansmeer ..dan mag jy dit dalk heroorweeg. Ek weet . Oumas weet, al mag hul nie.
Ouma groet nou eers..
22 comments on “Liewe Mia”	rondomtaliedraai	September 22, 2014
Ag sy is nou te ougat! Jy gaan haar vreeslik geniet! LikeLike
Antwoord	ddupl3ss1s	September 22, 2014
Nou die dag sit en dink haar ma was nie groot ‘smiler’ babatyd nie- suinig! Ons geniet haar vreeslik.
Antwoord	rondomtaliedraai	September 22, 2014
Ja maar toe was jy nog nie snaaks nie! :)
ddupl3ss1s	September 22, 2014
ha ha ..miskien was ek bietjie meer benoud uit onkunde .. maar ek het darem altyd geglimlag.
rondomtaliedraai	September 22, 2014
hehehehe… ek sal liewer nou stil bly. LikeLiked by 1 person
vega	September 22, 2014
Jinne sy’s ‘n pragtige ou poppie. My kleinkinders is gek na boeke. Dis weird, ek is ook mal oor boeke en koop aanmekaar vir hulle, maar ek hou nie van stories voorlees nie. Hulle Pappas lees vir hulle. Selfs die nanny lees vir hulle. Die 4 jaar oud ene is al by boeke sonder prente soos Roald Dahl en ander fantasie stories. Hy het ‘n wonderlike verbeelding. Die ander seuntjie (3) se Pappa leer hom al die groot Afrikaanse woorde soos gereedskap name (Hoekslyper, ja ek vra jou!) en motorparte. Ek hol saam en kruip op die grond en spring wipmat (goeie Afr woord wat die 3 jarige die trampoline noem) en doen verf en handwerk saam met hulle. Maar stories lees, ek hou niks daarvan nie.
Jou kleinkinders is nou op daardie heerlike stadium van gesels!
Antwoord	scrapydo	September 22, 2014
Mmmm daardie soet proppie klink na besigheid. Jy sal maar solank moet begin lees dat sy gewoond raak aan die klanke
Stemme namaak, ag dit gaan lekker wees
Antwoord	scrapydo	September 23, 2014
Son	September 22, 2014
Soms lyk sy na die Pappa soms na Mamma.. ons weet nie mooi watter kleur oë nie, lyk na grysblou, beslis nie bruin soos Mamma s’n nie.
Antwoord	monicahaddad01	September 22, 2014
As jy nou so lekker skryf oor Mia dan kan ek eweskielik niks onthou van toe my kinders klein was nie, ek kan nie eers onthou of hulle fopspeen gesuig het nie. Dit sal hopelik terug kom as die tyd ryp is….hoop ek.
Ek is so spyt ek het nie meer aantekeninge gemaak nie… sekere dinge van hul kleintyd kan ek bitter goed onthou maar sulke kleinigheidjies van tandekry en glimlag en eerste woorde .. dit kan ek nie onthou nie.
Antwoord	perdebytjie	September 22, 2014
Ag sy is dierbaar!
Sy het haar stembande ontdek ..of liewer die krag wat dit kan uitoefen as sy nie tevrede is nie!! LikeLike
Ag sy’s te pragtig – en gelukkig om ‘n boeke-ouma te hê!
Wonder of boeke genetiese oorwerwing is…of liewer die liefde vir lees
Antwoord	Orange Blue	September 24, 2014
Ouma wees is lekker en ‘n voorreg
Baie beslis. Ek laat altyd iemand(my man) in die huis weet as daar iets oor Matoppies geskryf word by jou… hy is ‘n Molopo/Vergeleë/Stella -gebied boorling.
Baie dankie dat jy my dingetjies so getrou lees en op die ”like” knoppie druk. Ek waardeer dit!
Jy se jy is die een met die baie blogname. Wat is jou ander blogs se name?
En hoe gaan dit met klein Mia?
Ek kuier maar altyd daar by jou. Ek het my blogs gesluit ek dink daar is nog een op wordpress.. ek het sy password vergeet.. muwe een geopen en toe onthou ek .Ha ek sal eers moet gaan kyk onder watter naam is daardie blog..ek gebruik hom nie meer nie. miskien moet ek daardie blogs oorplaas hiernatoe en my Litnetblogs ook.. daar is nie veel oor nie, ek neuk mos om dit sommer te delete. Mia kindjie word vinnig groot . Ons geniet elke oomblik saam met haar. Sy wroeg net met tandekry ..stomme kindjie.. LikeLike
This entry was posted on September 22, 2014 by ddupl3ss1s in Briewe.	Kortskakel